RRB Result: जल्द ही जारी होगा ग्रुप डी का रिजल्ट, रेलवे के अधिकारी ने दी ये डिटेल  
रिजल्ट जारी होने में समय लग सकता है.
ग्रुप डी का रिजल्ट सभी आरआरबी वेबसाइट्स पर जारी किया जाएगा. 
परीक्षा 17 नवंबर से शुरू होकर 17 दिसंबर तक चली थी.
RRB Group D Result 2019 जल्द ही रेलवे भर्ती बोर्ड (Railway Recruitment Board) द्वारा जारी कर दिया जाएगा. के अधिकारी ने NDTV को बताया, ''ग्रुप डी का रिजल्ट (RRB Result) जल्द जारी किया जाएगा. अभी तक रिजल्ट (RRB Result 2019) जारी करने की तारीख तय नहीं हुई है. लेकिन ग्रुप डी का रिजल्ट फरवरी में ही जारी किया जाएगा.'' कुछ मीडिया रिपोर्ट्स के मुताबिक रिजल्ट (RRB Result) 16 और 17 फरवर को जारी किया जा सकता है. हालांकि रेलवे के वरिष्ठ अधिकारी ने इस बात की पुष्टी नहीं की. रेलवे के अधिरकारी ने पहले ही हमे रिजल्ट में देरी का कारण बताया था. उन्होंने कहा था कि हम नहीं चाहते कि रिजल्ट (Group D Result) जारी करने में कोई गलती हो, या उम्मीदवारों के रिजल्ट में गड़बड़ हो, इसीलिए हम रीचेकिंग का काम कर रहे हैं. बता दें कि इस परीक्षा में 1 करोड़ से ज्यादा उम्मीदवारों ने भाग लिया था. इतने सारे उम्मीदवारों का रिजल्ट जारी करना आसान काम नहीं है और यही कारण है कि रिजल्ट (RRB Group D Result 2019) जारी होने में समय लग रहा है. ग्रुप डी की परीक्षा 17 सितंबर से 17 दिसंबर तक आयोजित की गई थी. ग्रुप डी का रिजल्ट जारी होने के बाद ग्रुप डी (RRB Group D) के पदों पर दूसरे स्टेज की परीक्षा आयोजित की जाएगी. दूसरे स्टेज के लिए उम्मीदवारों को अभी से तैयारी शुरू कर देनी चाहिए. दूसरे स्टेज में शारीरिक दक्षता परीक्षा होगी. बता दें कि ये परीक्षा आसान नहीं होने वाली है, ऐसे में उम्मीदवारों को अच्छी तैयारी की जरूरत है. ग्रुप डी के उम्मीदवारों के लिए अच्छी खबर ये है कि अगर वे इस परीक्षा में फेल हो जाते हैं, तो वे आने वाली भर्ती के लिए आवेदन कर सकते हैं. बता दें कि इस महीने ही 1 लाख 30 हजार पदों पर भर्ती के लिए नोटफिकेशन जारी किया जाएगा. ऐसे में ये उम्मीदवारों के लिए एक अच्छा मौका होगा.